BASES DO PROCESO SELECTIVO PARA A COBERTURA, POLO SISTEMA DE PROMOCIÓN INTERNA HORIZONTAL, DO POSTO DE TRABALLO COA CATEGORÍA PROFESIONAL DE ENCARGADO DE OBRAS E SERVIZOS DO CONCELLO DE VILANOVA DE AROUSA
ADMINISTRACIÓN LOCAL — Municipal — Vilanova de Arousa (Persoal, oposicións, 18/12/2018)

A Xunta de Goberno Local do Concello de Vilanova de Arousa celebrada o día 13 de decembro de 2018, adoptou o seguinte acordo: Aprobar as bases que rexerán o proceso selectivo para a cobertura, polo sistema de promoción interna horizontal, do posto de traballo coa categoría profesional de encargado de obras e servizos do Concello de Vilanova de Arousa, que de seguido se insiren: Os artigos 75. h) e 81 da Lei 2/2015, do 29 de abril, do Emprego Público de Galicia, directamente aplicable ao persoal da Administración Local de Galicia o disposto no seu artigo 4.1. b regula a promoción interna horizontal do persoal funcionario, que consiste no acceso a outro corpo ou escala do mesmo subgrupo o grupo de clasificación profesional, no suposto de que este non teña subgrupo, sempre que dito persoal reúna os requisitos de posuír a titulación e demais requisitos esixidos; ter prestado servizos efectivos nesa condición de persoal funcionario durante ao menos dous anos no subgrupo o grupo de clasificación profesional desde o que se pretenda promocionar e non superar a idade de xubilación forzosa, engadindo que a convocatoria do proceso selectivo poderá eximir total ou parcialmente de algunha das probas selectivas e/ou reducir parte do temario ao persoal que proceda dun corpo ou escala que teña asignadas funcións substancialmente coincidentes no seu contido profesional e no su nivel técnico coas do corpo ou escala ao que desexa promocionar. Pola súa parte, o artigo 82 do dito texto legal, tamén aplicable ao persoal laboral ao servizo da Administración Local de Galicia, dispón que a promoción do persoal laboral farase efectiva a través dos procedementos previstos na lexislación laboral e nos convenios colectivos. Neste Concello non existe convenio colectivo polo que haberá que estar nesta materia aos acordos que se adopten polos seus órganos previa negociación co Comité de Empresa. Neste senso a Xunta de Goberno Local nma sesión celebrada o día 18 de outubro de 2018 aprobou, previo pacto coa Mesa Xeral de Negociación do persoal funcionario e co Comité de Empresa do Concello, a Oferta de Emprego Público do ano 2018 sendo publicada no BOP nº 207 do 26 de outubro. Entre a dita oferta de emprego se inclúe o posto de traballo de Encargado de Obras e Servicios, configurado segundo RPT vixente como de persoal laboral e encadrado no Subgrupo C2 que na actualidade se atopa vacante acordandose a súa cobertura mediante proceso selectivo polo sistema de promoción interna horizontal e mediante concurso-oposición coas mesmas condicións que as establecidas legalmente para a promoción interna horizontal do persoal funcionario. Xa que logo a Xunta de Goberno Local, previa audiencia do Comité de Empresa do Concello e no uso das facultades que ten delegadas polo Alcalde consonte ao establecido no apartado Primeiro. a) do Decreto de 15 de xuño de 2015 (BOP nº 133, do 14 de xullo), ven de aprobar as seguintes 1.1. As presentes bases regulan o proceso selectivo para a cobertura, polo sistema de promoción interna horizontal, do posto de traballo coa categoría profesional de encargado de obras e servizos do Concello de Vilanova de Arousa pertencente ao Subgrupo C2.1.2. O proceso selectivo se rexerá polas presentes bases, así como polo Real Decreto Lexislativo 5/2015, de 30 de outubro, polo que se aproba o Texto Refundido do Estatuto Básico del Empregado Público, pola Lei 2/2015, do 29 de abril, do Emprego Público de Galicia, pola Lei 7/1985, de 2 de abril, de Bases de Réxime Local, polo Real Decreto Lexislativo 781/1986, de 18 de abril e polo Real Decreto 896/1991, de 7 de xuño.2.1. Ademais dos requisitos previstos con carácter xeral para o acceso ao emprego público, os requisitos necesarios para participar neste proceso selectivo son os seguintes: a) Te-la condición de persoal laboral fixo ao servizo do Concello de Vilanova de Arousa tendo prestados servizos efectivos ao mesmo nesa condición, en unha ou varias das categorías profesionais de encargado de obras e servizos, palista, tractorista ou chofer encadradas na vixente RPT do Concello no Subgrupo C2 durante ao menos dous anos. b) Non superar a idade de xubilación forzosa. c) Posuí-la titulación de Graduado en ESO ou equivalente d) Estar en posesión dos permisos de conducir A, A1, A2, B, C, C1, D, D1, BE, C1E, CE, D1E e DE. e) Estar en posesión do curso de prevención de riscos laborais, nivel básico, cun mínimo de 50 horas lectivas.2.2. Todos os requisitos enumerados na Base 2.1. deberán posuírse na data de remate do prazo de presentación de solicitudes e manterse ata o momento da toma de posesión como persoal laboral fixo na categoría profesional de encargado de obras e servizos.3.1. As presentes Bases se publicarán integramente no Boletín Oficial da Provincia e na sede electrónica do Concello “sede. vilanovadearousa. gal” dentro do apartado “oferta de emprego público”, inseríndose posteriormente un anuncio da convocatoria no Boletín Oficial do Estado e no Diario Oficial de Galicia nos termos previstos no artigo 205.4 da Lei 2/2015, do 29 de abril, do Emprego Público de Galicia 3.2. As instancias para tomar parte no proceso selectivo dirixiranse polos candidatos ao Alcalde do Concello de Vilanova de Arousa, debendo manifestar que compren todos e cada un dos requisitos exixidos na convocatoria. Á dita instancia se acompañará a seguinte documentación: a) Copia compulsada do título de Gradudado en ESO ou equivalente ou certificación académica oficial que acredite ter cursados todos os estudios necesario para a obtención do mesmo e abonados os dereitos de expedición do título. b) Copia compulsada do documento que acredite estar en posesión dos permisos de conducir A, A1, A2, B, C, C1, D, D1, BE, C1E, CE, D1E e DE. c) Copia compulsada do documento que acredite estar en posesión do curso de prevención de riscos laborais, nivel básico, cun mínimo de 50 horas lectivas. d) Xustificante de pago da taxa correspondente, por aplicación do disposto no artigo 7.2 da Ordenanza Reguladora da Taxa por Expedición de Documentos Administrativos aprobada polo Pleno o día 13 de outubro de 2004 (BOP nº 248 correspondente ao día 28 de decembro de 2004). A estes efectos sinálase a seguinte conta do Concello na que se debe realizar o ingreso: ABANCA ES81 – 2080 – 5070 – 7430 – 4000 – 5309 A taxa a satisfacer será de 14,00 euros. e) Fotocopia compulsada do CELGA 3 ou equivalente nos termos previstos na Base 6.2. B.3. 3.3. As instancias e documentos presentaranse no Rexistro Xeral do Concello ou polos medios previstos no artigo 16 da Lei 39/2015, de 1 de outubro, do Procedemento Administrativo Común das Administracións Públicas, dentro do prazo de 20 días naturais, a contar desde o seguinte a aquel en que se publique o anuncio da convocatoria no Boletín Oficial do Estado, prorrogándose ata o primeiro día hábil seguinte, si o prazo terminase en un día inhábil.3.4. Os erros de feito na instancia que puideran advertirse poderán subsanarse en calquera momento, de oficio o a petición del interesado.3.5. O solo feito de se presentar a instancia solicitando tomar parte na convocatoria constitúe o sometemento expreso da persoa aspirante ás Bases reguladoras da mesma, que teñen a consideración de lei reguladora da convocatoria.4.1. Rematado o prazo fixado para a presentación de solicitudes a Alcaldía, no prazo máximo dun mes, ditará resolución relativa á aprobación da lista de aspirantes admitidos e excluídos, con especificación, no seu caso, dos motivos de exclusión. A dita resolución se publicará no taboleiro de anuncios e na sede electrónica do Concello “sede. vilanovadearousa. gal” dentro do apartado “oferta de emprego público”. No caso de non existir excluídos, a lista será considerada como definitiva.4.2. No caso de existir aspirantes excluídos, disporán dun prazo de tres (3) días hábiles, contados a partires do seguinte ó da publicación do acordo, para poder subsanar ou emendar, no seu caso, o defecto que dera motivo á exclusión. No suposto de producirse reclamacións deberá tomarse novo acordo estimándoas ou desestimándoas coa publicación da lista definitiva, así mesmo, no taboleiro de anuncios e na na sede electrónica do Concello “sede. vilanovadearousa. gal” dentro do apartado “oferta de emprego público”. 5.1. O tribunal cualificador deste concurso-oposición terá a seguinte composición: Presidente: Javier Bouzada Romero, Secretario Xeral do Concello de Vilanova de Arousa. Secretaria: Magdalena Méndez Suárez, Técnico de Administración Xeral do Concello de Vilanova de Arousa. Vogais: Se fose necesario se nomearán mediante resolución da Alcaldía publicada na sede electrónica do Concello “sede. vilanovadearousa. gal” dentro do apartado “oferta de emprego público”, os correspondentes suplentes.5.2. O tribunal de selección actuará como un órgano colexiado e a súa composición se axusta aos principios de imparcialidade, profesionalidade e paridade de xénero dos seus membros que actuarán sempre a título individual non podendo ostentarse esta en representación ou por conta de ninguén. Todos os membros do tribunal pertencen a un corpo, escala, subescala ou categoría profesional na que, para o seu ingreso se require unha titulación de nivel igual ou superior ao esixido para participar neste proceso selectivo, consonte ao mandato establecido no artigo 59.2.4. da Lei da Lei 2/2015, de 29 de abril, do Emprego Público de Galicia.5.3. Os membros do tribunal deberán absterse de intervir, comunicándoo ó Alcalde cando concorran neles algunha das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público, así como cando tiveran realizado tarefas de preparación de aspirantes a probas selectivas ou tiveran colaborado durante ese período con centros de preparación de opositores.5.4. Así mesmo os aspirantes poderán recusar ós membros do tribunal cando nos mesmos concorra algunha das circunstancias previstas para a abstención e de conformidade co establecido no artigo 24 da lei 40/2015, do 1 de outubro, de réxime xurídico do sector público.5.5. Pola alcaldía se fixará e comunicará aos seus membros a data e hora na que deberá constituírse o tribunal unha vez aprobada a lista definitiva de aspirantes admitidos ao proceso selectivo.5.6. Para a válida constitución do tribunal e para a celebración de todas as súas sesións se esixe, como mínimo, a presenza de tres dos seus membros. En caso de discrepancia entre eles as decisións se adoptarán por maioría, decidindo o voto de calidade do presidente en caso de empate.5.7. O tribunal queda facultado para interpretar as bases da convocatoria, así como para resolver cantas dúbidas e incidencias presente a súa aplicación, e poderá adoptar os acordos necesarios procurando a boa orde, impulso e desenvolvemento do proceso selectivo.5.8. Os membros do tribunal percibirán pola súa asistencia ás sesións do mesmo dietas e, no seu caso, indemnizacións por desprazamento, na mesma contía e condicións que a establecida para os empregados públicos da Xunta de Galicia.6.1. SISTEMA DE SELECCIÓN.— O sistema de selección deste proceso será o de concurso-oposición.6.2. PROCEDEMENTO DE SELECCIÓN.— A puntuación máxima alcanzable no conxunto do proceso selectivo será de 10,00 puntos, consonte ao seguinte esquema: 6.2. A. FASE DE CONCURSO.— Realizarase con carácter previo á fase de oposición. A puntuación obtida nesta fase non poderá alcanzar os 4,00 puntos que representa o 40 % da puntuación máxima alcanzable no concurso oposición. Os puntos obtidos na fase de concurso se sumarán á puntuación obtida na Fase de Oposición aos efectos de establecer os aspirantes seleccionados. Estes puntos non poderán ser aplicados para superar a fase de oposición que terá carácter eliminatorio. Unha vez constituído o tribunal procederá a baremar os méritos alegados polos aspirantes. O tribunal publicará as puntuacións obtidas polos aspirantes na fase de concurso mediante acordo que se publicará no taboleiro de anuncios da Casa Consistorial e na sede electrónica do Concello “sede. vilanovadearousa. gal” dentro do apartado “oferta de emprego público”. Os aspirantes poderán presentar reclamacións contra as puntuacións outorgadas nun prazo de cinco (5) días hábiles seguintes ao da dita publicación. No caso de que non se presenten reclamacións ou alegacións, as puntuacións outorgadas nesta fase serán consideradas como definitivas. No suposto de que se presenten reclamacións o tribunal deberá adoptar novo acordo estimándoas ou desestimándoas coa publicación do correspondente acordo no taboleiro de anuncios da Casa Consistorial e na páxina na sede electrónica do Concello “sede. vilanovadearousa. gal” dentro do apartado “oferta de emprego público”, En todo caso o tribunal publicará na forma indicada un anuncio declarando conclusa a fase de concurso. Nesta fase de concurso valorarase exclusivamente a experiencia profesional con arranxo o seguinte baremo de méritos: Valoración.— A experiencia profesional en postos de traballo prestados como persoal laboral fixo do cadro de persoal do Concello de Vilanova de Arousa nas categorías profesionais de encargado de obras e servizos, palista, tractorista ou chofer encadradas na vixente RPT do Concello no Subgrupo C2 valorarase a razón de 0,05 puntos por cada mes de servizos efectivos prestados ata un máximo de 4,00 puntos non sendo necesario a súa acreditación documental debendo remitirse ao efecto o tribunal de oficio ao expediente persoal do aspirante obrante no Concello. A fase de oposición consistirá na realización dun único exercicio, que será valorado de 0,00 a 6,00 puntos, o que representa o 60 % do puntuación total do proceso selectivo consistente na contestación por escrito, nun prazo máximo de hora e media, a un tema proposto polo tribunal de entre os relacionados no Anexo I destas Bases, sendo necesario alcanzar 3,00 puntos para a súa superación. O Tribunal determinará o nivel de coñecementos esixidos para alcanzar a puntuación mínima. A tal efecto, unha vez rematada a fase de concurso, os aspirantes admitidos serán convocados polo tribunal á realización do dito exercicio en chamamento único, sendo excluídos aqueles que non comparezan, salvo causa de forza maior debidamente acreditada e libremente apreciada polo tribunal.6.2. B.3. COÑECEMENTO DO IDIOMA GALEGO.— Aqueles/as aspirantes que non acreditasen o coñecemento da lingua galega a través do correspondente certificado (Celga 3 ou equivalente) cuxa fotocopia compulsada deberán xuntar á instancia para participar no proceso selectivo terán que realizar obrigatoriamente unha proba específica que demostre tal coñecemento. A dita proba será cualificada como Apto/Non apto, quedando excluídos automaticamente do proceso selectivo os opositores declarados non aptos. A dita proba consistirá nun exame tipo-test de 10 preguntas con catro respostas alternativas que se realizará en unidade de acto co exercicio da fase de oposición dentro do tempo concedido para a realización deste exercicio. Para ser declarado apto/a se necesita ter acertado, como mínimo, 5 preguntas. As respostas incorrectas non restarán. a) A convocatoria dos aspirantes para a realización do exercicio da fase de oposición así como, no eu caso, para a proba de coñecemento do idioma galego efectuarase por acordo do tribunal que se publicará na sede electrónica do Concello “sede. vilanovadearousa. gal” dentro do apartado “oferta de emprego público” e no taboleiro de anuncios da Casa Consistorial, cunha antelación mínima de cinco (5) días naturais a da data de realización do correspondente exercicio. b) O tribunal publicará as puntuacións obtidas polos aspirantes no exercicio da fase de oposición así como as da proba de coñecemento do idioma galego mediante acordo que se publicará no taboleiro de anuncios e na sede electrónica do Concello “sede. vilanovadearousa. gal” dentro do apartado “oferta de emprego público”. Os aspirantes poderán presentar reclamacións contra as puntuacións outorgadas nun prazo de cinco (5) días hábiles seguintes ao da dita publicación. No suposto de que se presenten reclamacións o tribunal deberá adoptar novo acordo estimándoas ou desestimándoas coa publicación do correspondente acordo no taboleiro de anuncios e na sede electrónica do Concello “sede. vilanovadearousa. gal” dentro do apartado “oferta de emprego público”. c) Os aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal, así como dos medios materiais adecuados e necesarios para a práctica dos mesmos. Non se permitirá o acceso ao recinto no en que se realizará o exame con teléfono móbil ou con calquera outro dispositivo electrónico. d) En calquera momento o Tribunal poderá requirir aos opositores para que acrediten a súa personalidade.7.1. A cualificación final do proceso selectivo obterase sumando a puntuación obtida na fase de concurso e na fase de oposición.7.2. Determinada a cualificación final dos aspirantes o Tribunal fará pública o resultado final do proceso selectivo mediante a súa publicación na sede electrónica do Concello “sede. vilanovadearousa. gal” dentro do apartado “oferta de emprego público” e no taboleiro de anuncios da Casa Consistorial.7.3. O Tribunal en ningún caso poderá declarar que resultou seleccionado mais dun aspirante ao posto convocado e elevará a proposta correspondente á Alcaldía. Calquera proposta que contraveña este límite será nula de pleno dereito. A proposta do tribunal cualificador terá carácter vinculante para os órganos do Concello.8.1. Rematado o proceso selectivo coa proposta do tribunal cualificador, a Alcaldía ditará resolución nomeando persoal laboral fixo coa categoría profesional de encargado de obras e servizos ao aspirante proposto. A dita resolución será publicada no Boletín Oficial da Provincia, no taboleiro de anuncios e na sede electrónica do Concello “sede. vilanovadearousa. gal” dentro do apartado “oferta de emprego público”. 8.2. O perfeccionamento do dito nomeamento queda condicionado á súa toma de posesión efectiva posterior no prazo de 5 días a partir do día seguinte á dita publicación. Os efectos económicos e administrativos da dita toma de posesión terán eficacia a partires do día 1 do mes seguinte. O aspirante que sen causa xustificada, non tomara posesión non adquirirá a condición de persoal laboral fixo do Concello na categoría profesional de encargado de obras e servizos, perdendo todos os dereitos derivados do proceso selectivo e do subseguinte nomeamento.8.3. No acto de toma de posesión, se asinará co interesado o oportuno contrato de traballo na modalidade de indefinido e, no mesmo acto e simultaneamente aquel asinará a súa renuncia ao contrato de traballo como persoal laboral fixo na categoría profesional desde a que promociona horizontalmente a través deste proceso selectivo. Así mesmo o interesado subscribirá nese acto declaración responsable na que declara que acata a Constitución, o Estatuto de Autonomía de Galicia e o el do Ordenamento Xurídico, e na que exprese que non ten sido separado mediante expediente disciplinario del servicio de ningunha Administración Pública, nin que se atopa inhabilitado para o exercicio de funcións públicas, así como que manifesta cumprir o réxime de incompatibilidades establecido na normativa reguladora das mesmas. O prazo máximo de finalización da presente convocatoria será de seis meses a partir da publicación da lista de aspirantes admitidos e excluídos. En cumprimento do disposto na Lei Orgánica 15/1999, de 13 de decembro, de protección de datos de carácter persoal”, se informa ás persoas interesadas en participar no proceso selectivo que os datos de carácter persoal por elas facilitados serán incorporados a un ficheiro coa finalidade da selección de persoal, e se lles recoñece a posibilidade de exercitar gratuitamente os dereitos de acceso, rectificación, cancelación e oposición, enviando comunicación escrita ao Concello de Vilanova de Arousa, Praza do Concello nº 1. Os/as interesados/as autorizan ao Concello de Vilanova de Arousa a proceder ao tratamento dos seus datos nos termos anteriormente descritos así como á publicación dos mesmos nos taboleiros de anuncios e na sede electrónica do Concello “sede. vilanovadearousa. gal” dentro do apartado “oferta de emprego público”. A presentación da documentación necesaria para participar no proceso de selección presumirá o consentimento para tratar a información nos termos indicados. A presente convocatoria e cuantos actos administrativos se deriven dela e da actuación do Tribunal poderán ser impugnados nos casos e na forma establecidos pola lei 39/2015, de 1 de outubro, do Procedemento Administrativo Común das Administracións Públicas e na Lei 40/2015, de 1 de outubro, de réxime xurídico do Sector Público. Tema 1.—A organización municipal. Tema 2.—As competencias municipais. A función pública local. Tema 3.—Obra civil e edificación.1.—Conceptos xerais de albanelaría: Ferramentas. Materiais. O traballo de albanelaría.2.—Conservación integral do viario. Pavimentación de beirarrúas e en asfalto.3.—Conceptos xerais de pintura: Ferramentas de pintor. Materiais de pintura. O traballo de pintura.4.—Construción de arquetas, instalación de bordillos. Pequenas actuacións de obra civil en viario e en interiores.5.—Maquinaria, ferramentas e materiais de obra 6.—Xestión e tratamento de residuos na construción.7.—Sistemas contra incendios. Extintores. Tema 4.—Fontanería.—1.—Conceptos fundamentais en fontanería.2.—Soldaduras. Tipos e técnicas de soldadura.3.—Bombas e grupos de presión.4.—Instalacións de auga quente sanitaria.5.—Rede de evacuación y desaugues. Redes de saneamentos no ámbito urbano. Tema 5. Xardinería e mantemento de camiños.—1.—Traballos de desbroce individual e con maquinaria.2.—Mantemento de xardíns.3.—Abonados. Produtos fitosanitarios. Tratamentos fitosanitarios 4.—Maquinaria. Maquinaria pesada e apeiros.5.—Reparación de camiños. Materiais. Tema 6.—Electricidade.—1.—Conceptos xerais en electricidade: Ferramentas de electricidade. Materiais de electricidade. Tema 7.—Prevención de riscos laborais.—1.—Lei 31/1995 de 8 de novembro de Prevención de Riscos Laborais. Dereito á protección fronte aos riscos laborais. Principios da acción preventiva. Actividades e tarefas suxeitas aos principios de acción preventiva incluídas no RD 1627/1997, de 24 de outubro.2.—Formación, Información, consulta, participación e vixilancia da saúde dos traballadores. Obrigacións dos traballadores. Delegados de prevención. Comités de seguridade e saúde.3.—Sinalización de seguridade. A protección individual. A protección de maquinarias, equipos e ferramentas. Manuais.4.—Emerxencias. Plans de emerxencia e evacuación. Loita contra incendios. Primeiros auxilios. Tema 8.—Normativa estatal e galega relativa ao principio de igualdade de mulleres e homes e sobre prevención da violencia de xénero.